**NAZIV KORISNIKA : PANORA – Razvojna agencija Požeško-slavonske županije**

**UVOD**

Zakonom o regionalnom razvoju Republike Hrvatske (Narodne novine, broj 147/2014, 123/17, 118/18), propisano je kako jedinice područne (regionalne) samouprave, u svrhu učinkovite koordinacije i poticanja regionalnog razvoja osnivaju razvojne agencije kao javne ustanove.

Skupština Požeško-slavonske županije donijela je Odluku o osnivanju Javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 2/2018.) (dalje u tekstu: Regionalnog koordinatora PSŽ), a I. izmjenom Odluke (Požeško-slavonski službeni glasnik“ br. 5/2024), izmijenjen je naziv tako da se sada javna ustanova naziva: **PANORA – Razvojna agencija Požeško-slavonske županije**, skraćeni naziv**: Razvojna agencija PANORA**.

**SAŽETAK DJELOKRUGA RADA:**

Sukladno Zakonu o regionalnom razvoju Republike Hrvatske („Narodne novine“ br. 147/14, 123/17118/18) i temeljem Odluke o osnivanju, Razvoja agencija PANORA obavlja djelatnosti:

* Izrada županijske razvojne strategije i drugih strateških i razvojnih dokumenata za područje Županije te njihovih provedbenih dokumenata za koji ih ovlasti osnivač
* Provjera usklađenosti dokumenata strateškog planiranja razvoja Županije s hijerarhijski višim dokumentima strateškog planiranja i donošenja odluka kojima se potvrđuje usklađenost
* Pružanje stručne pomoći u pripremi i provedbi programa potpore javnopravnim tijelima i javnim ustanovama s područja Županije kojima su osnivači Republika Hrvatska ili Županija, u pripremi i provedbi razvojnih projekata od interesa za razvoj Županije, a posebno projekata sufinanciranih sredstvima iz strukturnih i investicijskih fondova Europske unije
* Pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Županije kojima su osnivači Republika Hrvatska ili jedinice lokalne i područne ( regionalne ) samouprave, a koji su od interesa za razvoj Županije, kao i zajedničkih razvojnih projekata od interesa za razvoj više županije
* Provedba županijskih razvojnih programa za koje ih ovlasti osnivač
* Provedba programa ministarstva nadležnog za regionalni razvoj i drugih središnjih tijela državne uprave koji se odnose na ravnomjerniji regionalni razvoj
* Upisivanje razvojnih projekata od značaja za razvoj Županije u središnji elektronički registar razvojnih projekata
* Koordinacija upis ostalih javnih tijela u središnji elektronički registar razvojnih projekata
* Provjeravanje i praćenje stanja projekata svih korisnika s područja Županije u središnjem elektroničkom registru razvojnih projekata
* Obavljanje stručnih i savjetodavnih poslova u vezi s provedbom županijske razvojne strategije i ostalih strateških, razvojnih i provedbenih dokumenata za područje Županije te izvješćivanje osnivača i ministarstva nadležnog za regionalni razvoj o njihovoj provedbi
* Suradnja s ministarstvom nadležnim za regionalni razvoj i svim ostalim relevantnim dionicama na poslovima strateškog planiranja i upravljanja razvojem za područje Županije
* Usklađivanje djelovanja jedinica lokalne samouprave s područja Županije vezano uz regionalni razvoj
* Obavljanje administrativnih i stručnih poslova za potrebe županijskog partnerstva
* Sudjelovanje u radu partnerskog vijeća
* Pružanje usluga na poticanju domaćih i stranih ulaganja

**PRORAČUNSKI KORISNICI IZ DJELOKRUGA RADA:**

*n/p*

**ORGANIZACIJSKA STRUKTURA:**

Razvoja agencija PANORA ima, zaposlene 23 osobu sukladno Pravilniku o unutarnjem ustrojstvu i načinu rada.

*Tablica 1. Unutarnje ustrojstvo i struktura zaposlenih*

|  |  |  |  |
| --- | --- | --- | --- |
| Red. broj | NAZIV ODJELA | Broj zaposlenika na 31.12.2023. | Broj zaposlenika na 30.06.2024. |
|  | Ured ravnatelja | 2 | 2 |
|  | Odjel za strateško planiranje i razvojne programe | 6 | 4 |
|  | Odjel za pripremu i provedbu projekata | 19 | 13 |
|  | Odjel za opće i financijske poslove | 4 | 4 |
|  | **UKUPNO** | **31** | **23** |

**NAZIV PROGRAMA: REGIONALNI RAZVOJ**

**OPIS PROGRAMA:**

Kako je u Uvodu rečeno, Razvoja agencija PANORA osnovana je temeljem Zakona o regionalnom razvoju Republike Hrvatske s ciljem provođenja Zakona i županijskih strateških dokumenata. To se ostvaruje kroz **PROGRAM: REGIONALNI RAZVOJ.** Da bi u tome uspjela u 2024. godini, ali i narednoj 2025. i 2026. godini, planirane su sljedeće aktivnosti i projekti:

* Aktivnost: REDOVNA DJELATNOST REGIONALNOG KOORDINATORA
* Zakonitost rada ustanove
* Obavljanje poslova iz čl. 25. Zakona o regionalnom razvoju RH i svi drugi poslovi
* Pružanje stručne pomoći u provedbi razvojnih projekata javnopravnih tijela i javnih ustanova s područja Požeško - slavonske županije kojima su osnivači RH ili JLS
* Redovito i zakonito poslovanje
* Pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Požeško - slavonske županije kojima su osnivači RH ili JLS
* Projekt: „ZAJEDNO DO RAZVOJA 3“
* stručna pomoć u pripremi i/ili provedbi razvojnih projekata,
* izrada županijskih razvojnih strategija i drugih strateških i razvojnih dokumenata za područje županije te njihovih provedbenih dokumenata,
* mjere informiranja za (potencijalne) korisnike EU fondova s područja županije, što uključuje organizaciju/održavanje radionica, treninga, predavanja, javnih tribina, i sl.
* obrazovne aktivnosti o EU fondovima za jedinice lokalne i područne (regionalne) samouprave i pravne osobe s javnim ovlastima s područja županije, što uključuje organizaciju/održavanje radionica, treninga, predavanja, i sl.
* osposobljavanje zaposlenika regionalnog koordinatora
* aktivnosti promidžbe i vidljivosti projekta
* aktivnosti upravljanje projektom
* Projekt: EU PROJEKTI - RK
* stručna pomoć u pripremi i/ili provedbi razvojnih projekata
* mjere informiranja za (potencijalne) korisnike EU fondova s područja županije, što uključuje organizaciju/održavanje radionica, treninga, predavanja, javnih tribina, i sl.
* osposobljavanje zaposlenika regionalnog koordinatora
* izrada dokumenata za buduće projekte uz uvjete da je riječ je o projektima od interesa za razvoj županije koji se sufinanciraju ili planiraju sufinancirati sredstvima iz fondova Europske unije.

**POSEBNI CILJ:**

* 1.1. Razviti konkurentno i pametno gospodarstvo

**MJERA:**

* Mjera 1.1.3. Razvoj poduzetničke potporne infrastrukture

**ZAKONSKE I DRUGE PODLOGE NA KOJIMA SE PROGRAM ZASNIVA:** *(potrebno je navesti koji je zakonski ili drugi temelj za uključenje programa u Proračun)*

* **Zakonom o proračunu** (NN 144/21) propisani su uvjeti i način donošenja Financijskog plana proračunskih korisnika, a temeljem **Uputa** Požeško-slavonske županije te financijskih ograničenja, izrađuje se prijedlog financijskog plana i ovo obrazloženje.
* **Zakonom o regionalnom razvoju Republike Hrvatske** (NN 147/14, 123/17, 118/18) utvrđeni su ciljevi i načela politike regionalnoga razvoja te uređena pitanja: strateškog planiranja regionalnog razvoja, institucionalnog okvira i upravljanja regionalnim razvojem, ocjenjivanja i razvrstavanja jedinica lokalne i područne (regionalne) samouprave prema stupnju razvijenosti i izdvajanje potpomognutih područja, poticanja regionalne konkurentnosti i urbanog razvoja, poticajnih mjera za razvoj potpomognutih područja i drugih područja s razvojnim posebnostima te praćenja, vrednovanja i izvještavanja o politici regionalnoga razvoja u svrhu što učinkovitijeg korištenja fondova EU. Zakonom je propisano kako su osnivači dužni osigurati financijske uvjete za rad RK kako bi se ciljevi provodili.
* **Pravilnikom o plaćama, naknadama plaća i drugim materijalnim pravima zaposlenika javne ustanove Regionalni koordinatora razvoja Požeško-slavonske županije** (prečišćeni tekst KLASA: 012-04/18-01/04, URBROJ: 2177/1-09-01-21-5 od 31. svibnja 2021.) s izmjenama i dopunama, utvrđen je način izračuna plaća zaposlenika te su utvrđena druga materijalna prava te se temeljem toga planiraju sredstva u Financijskom planu.
* S MRRFEU sklopljen *je Sporazum o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova* kojim se osigurava do 824.532,14 eura tijekom 2024. i 2025. g., a koji se troše u okviru aktivnosti „Zajedno do razvoja 3“.

**NAČIN I SREDSTVA ZA REALIZACIJU PROGRAMA:**

u EUR

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | Izvorni plan\* | Izvršenje 1.-6. 2024. | Indeks |
|  | Redovna djelatnost RK | 207.250,00 | 73.723,46 | 35,57% |
|  | Zajedno do razvoja 3 | 616.350,00 | 236.513,92 | 38,37% |
|  | EU projekti | 76.400,00 | 57.870,99 | 75,75% |
|  | **Ukupno program:** | **900.000,00** | **368.108,37** | **40,90%** |

\*. I. izmjene i dopune Financijskog plana

* + **ISHODIŠTE NA KOJIMA SE ZASNIVA IZRAČUNI POTREBNIH SREDSTAVA**

Razvojna agencija PANORA svojim Planom rada za 2024. utvrdila je odgovarajuće (i mjerljive) ciljeve na razini izlaznih vrijednosti i učinaka na svim razinama, na jasan način, da ih svi u organizaciji razumiju. Razvojna agencija PANORA sustavno osigurava raspodjelu sredstava u odnosu na te ciljeve poštujući načela transparentnog valjanog financijskog upravljanja. Fiskalna 2023. godina ishodište je na kojima se zasnivaju izračuni.

**POKAZATELJI USPJEŠNOSTI:**

|  |  |  |  |  |
| --- | --- | --- | --- | --- |
| **Pokazatelj uspješnosti** | **Polazna vrijednost \*** | **Ciljana vrijednost 2024.** | **Ostvareno 1.-6.2024.** | **Indeks** |
| Broj prijavljenih projekata | 24 | 24 | 12 | 50,00 |
| Broj projekata u provedbu | 42 | 42 | 47 | 111,90 |

*\* prema Planu za 2024. godinu*